i58 C. PLINII HIST. NAT. LIB. XXXI. 



non patitur. E diverso in Pyrrhaea flumen, quod Aphro- 



disium vocatur, striles facit. 



> 



;,' Quales vitiliginem tollant. 



VIII. Lacus Alphion vitiligines tollit. Varro auctor 

 est, Titium quemdam praetura functum, marmorei signi 

 faciem habuisse propter id vitium. Cydnus Ciliciae amnis 

 podagricis medetur, sicut apparet in epistola Cassii Par- 

 mensis ad M. Antonium. Contra , aquarum culpa in 

 Trzene omnium pedes vitia sentiunt. Tungri civitas 

 Galliae fontem habet insignem, plurimis bullis stellan- 

 tem, ferruginei saporis : quod ipsum non nisi in fine 

 potus intelligitur. Purgat hic corpora, tertianas febres 

 discutit , calculorumque vitia. Eadem aqua ign admoto 

 turbida fit : ac postremo rubescit. Leucogaei fontes inter 

 Puteolos et Neapolim oculis et vulneribus medentur. 

 Cicero in Admirandis posuit , reatinis tantum paludibus 

 ungulas jumentorum indurari. 



Quae colorem lanis faciant. 



IX. Eudicus in Estiaeotide fontes duos tradit esse , 

 Ceronem , ex quo bibentes oves nigras fieri : Nelea , ex 

 quo al bas, ex utroque autem varias. Theophrastus in 

 Thuriis Crathim candorem facere, Sybarim nigritiam 

 bobus ac pecori. 



